text: Huk ismushqa montiqa manam alli frutatatsu qeshpitsin, tsenomi falsa religionpis mana alli ruraq nunakunata qeshpitsin. Hunta hipakiyoqmi kë Patsaqa kekan, mana alli nunakunapa rurëninkunawan. Kanmi warmipis ollqupis lluta purikoqkuna, maqanaki, suwanaki, wanutsinaki, allapa llakiki, llapan mana alli rurëkuna. Kë llapan mana alli ruraq nunakunapam religionninkuna kan, tse religionninkunaqa, manam alli rureta yachatsiyantsu. Mana alli rurëninkunata manaraq haqirnenqa, manam Diospa amigontsu kayan (Mateo 7:17, 18).